Kostol svätého Martina (Brašov)

Kostol svätého Martina (, , ) je evanjelický kostol z obdobia stredoveku, postavený v gotickom slohu, nachádzajúci sa na úpätí pahorku Schlossberg (Martinsberg) v centre mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.

Charakteristika a dejiny 
Kostol svätého Martina patrí k najstarším pamiatkam Brašova. Na mieste je už v roku 1225 zdokumentovaná kaplnka zasvätená svätému Martinovi a v roku 1235 bol namiesto nej postavený súčasný kostol.

V roku 1395 sa omše v kostole účastnil uhorský král Žigmund pri jeho návšteve Brašova.

V roku 1421 bol kostol poškodený počas tureckého nájazdu, ale s pomocou dotácií od miestneho obyvateľstva bol opravený pri voch renováciách, ktoré prebehli v rokoch 1442 a 1447.

Zvon v kostole pochádza z roku 1521 a tento letopočet je aj na zvone vyrytý, rovnako ako v prípade hlavných kostolných dverí z roku 1522.

Organ v kostole je z roku 1682.

Oltár bol postavený v roku 1685 a v roku 1730 bol renovovaný. V roku 1796 prebehla aj velká renovácia kostola, ktorý bol podstatne zväčšený a odvtedy má svj terajší vzhľad.

V roku 1926 bol kostol vybavený novým organom. V roku 1962 prebehla ďalšia reštaurácia kostola, nasledovaná zatuaľ poslednou v roku 2010.

Kostol sa nachádza v historickej časti mesta na úpätí pahorku s Brašovskou pevnosťou.

Interiér kostola si zachoval svoj ranogotický výzor.

Ďalšie zaujímavosti 
 Kostol bol zpočiatku rímskokatolíckym kostolom a bol zasvätený svätému Martinovi Tourskemu.´
 Kostol má celkov štyri vchody z ktorých každý bol postavený v inom období.
 Zakladateľmi kostola boli františkánski mnísi.

Referencie 

Evanjelické kostoly v Rumunsku
Stredoveké kostoly v Rumunsku
Kultúrne pamiatky v Rumunsku
Architektúra z 1235
Architektúra z 1796
Stavby v Brašove
Brašov